లవ్లీ ఆనంద్

లవ్లీ ఆనంద్ (జననం 12 డిసెంబర్ 1966) భారతదేశానికి చెందిన రాజకీయ నాయకురాలు. ఆమె రెండుసార్లు ఎమ్మెల్యేగా, లోక్‌సభ సభ్యురాలిగా ఎన్నికైంది.

జననం, విద్యాభాస్యం
లవ్లీ ఆనంద్ 12 డిసెంబర్ 1966న జన్మించింది. ఆమె రాంచీ యూనివర్శిటీ నుంచి బీఏ పూర్తి చేసి పట్టా అందుకుంది. 
రాజకీయ జీవితం
లవ్లీ ఆనంద్ 1994లో వైశాలి లోక్‌సభ నియోజకవర్గంకు జరిగిన ఉప ఎన్నికల్లో సమతా పార్టీ అభ్యర్థిగా పోటీ చేసి తొలిసారి లో‍క్‍సభ సభ్యురాలిగా లో‍క్‍సభకు ఎన్నికైంది. ఆమె 1996లో నబీనగర్ శాసనసభ నియోజకవర్గంకు జరిగిన ఉప ఎన్నికలలో సమాజ్ వాదీ పార్టీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికైంది. లవ్లీ ఆనంద్ ఆ తరువాత 2005లో జేడీయూ నుండి పోటీ చేసి రెండోసారి ఎమ్మెల్యేగా ఎన్నికైంది. 

లవ్లీ ఆనంద్ 1996 లో‍క్‍సభ ఎన్నికలలో పోటీ చేయలేదు, 1999 ఎన్నికలలో పోటీ చేసి ఓడిపోయింది. ఆమె 2009లో అలంనగర్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి పార్టీలో అంతర్గత కలహాల కారణంగా ఎన్నికల్లో ఓడిపోయింది. లవ్లీ ఆనంద్ ఆ తర్వాత కాంగ్రెస్ పార్టీని వీడి 2014 లోక్‌సభ ఎన్నికల్లో సమాజ్‌వాదీ పార్టీ అభ్యర్థిగా పోటీ ఓడిపోయింది. లవ్లీ ఆనంద్ ఆ తరువాత 2015లో జితన్ రామ్ మాంఝీ పార్టీ [[హమ్‌లో చేరింది. ఆమె 2020 శాసనసభ ఎన్నికలకు ముందు 2020 సెప్టెంబర్ 29న ప్రతిపక్ష నేత తేజస్వి యాదవ్ సమక్షంలో ఆర్జేడీ పార్టీలో చేరి, 2020లో జరిగిన శాసనసభ ఎన్నికలలో సహర్సా అసెంబ్లీ నియోజకవర్గం నుండి పోటీ చేసి ఓడిపోయింది.

లవ్లీ ఆనంద్ మార్చి 2024లో జేడీయూలో చేరి 2024లో జరిగిన లోక్‌సభ ఎన్నికలలో షెయోహర్ నుండి జేడీయూ అభ్యర్థిగా పోటీ చేసి తన సమీప ప్రత్యర్థి ఆర్జేడీ అభ్యర్థి రీతూ జైస్వాల్‌పై ఓట్ల మెజారిటీతో గెలిచి రెండోసారి లో‍క్‍సభ సభ్యురాలిగా ఎన్నికైంది. 

మూలాలు

వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:బీహార్ వ్యక్తులు
వర్గం:బీహార్ రాజకీయ నాయకులు